Delegazzjoni ta' Repubblika mmexxijja mill-President Marion Pace Asciak iltaqgħat illum mal-President ta' Malta Marie Louise Coleiro Preca u l-i steering committee dwar ir-riforma kostituzzjonali. Kien hemm preżenti mill-i steering committee Louis Grech, Owen Bonnici u Tonio Borg. Fil-laqgħa, Repubblika stqarret li riforma kostituzzjonali teħtieġ tkun parteċipattiva u tinvolvi mill-qrib lis-soċjeta' ċivili. Għalkemm hu rikonoxxut li deċiżjoni aħħarrija dwar tibdil fil-Kostituzzjoni tittieħed fil-Parlament, hu l-oneru tal-Membri Parlamentari jassiguraw li dak li qed jilleġiżlaw ikun jirrifletti ir-rieda espressa u infurmata tal-poplu. Ir-rwol tas-soċjeta' ċivili mhux biss li tagħmel proposti dwar kif għandha tinbidel il-Kostituzzjoni iżda wkoll li tgħasses li t-tibdil isir wara proċess inklussiv u parteċipattiv. Mhux biż-żejjed li jiftehmu bejniethom il-partiti politiċi għax fuq kollox il-Kostituzzjoni qegħda hemm tillimita l-poteri tagħhom. Il-President ta' Malta stqarret li l-i steering committee jrid jassigura li t-tħejjija ta' riformi kostituzzjonali ma jkunx proċess klandestin jew superfiċjali. Għandu jkun iżda proċess edukattiv u għal dan il-għan qed titħejja kampanja informattiva biex il-pubbliku jkun infurmat. Il-President Marie Louise Coleiro Preca stqarret ukoll li f'dan l-istadju il-membri tal-i steering committee mhumiex jieħdu deċiżjonijiet dwar liem mill-proposti li qed jirċievu għandhom finalment ikunu riflessi fit-tibdil finali. Insistiet anzi li għad irid iseħħ proċess ta' djalogu ġenwin li jrid bil-fors jinkludi lis-soċjeta' ċivili. Il-President ta' Malta u l-membri tal-i steering committee stiednu lil Repubblika biex tagħmel proposti dwar kif għandu jkun il-proċess konsultattiv minbarra l-istedina wkoll li jsiru proposti dwar il-materja tar-riformi. Repubblika se tkun qed tikkomunika mal-i steering committee għal tibdil kostituzzjonali fil-jiem li ġejjin. Flimkien mal-President Marion Pace Asciak, attendew għal Repubblika is-Segretarju Ġenerali Robert Aquilina, u Vicki Ann Cremona, Sammi Davis u Manuel Delia. Previous: Kumitat tal-House of Commons fir-Renju Unit jagħti raġun lil rapport imxandar f'manueldelia.com dwar laqgħat bejn tal-SCL u tal-Labour qabel l-elezzjoni tal-2013. Imwarrba xilja tal-gvern li r-rapport kien biss "fake news". Next: Meta l-gvern tiegħek jigdeb window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Repubblika tiltaqa' mal-isteering committee dwar tibdil fil-Kostituzzjoni